**РЕШЕНИЕ № ПВ – 59 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Създаване на трайни насаждения – 148 дка сливи и 25,5 дка череши със система за капково напояване на 97 дка сливи“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти с №№ 110414, 110416, 110524, 110525, 110527, 110529, 110531, 110547, 110548, 110549, 110551, 110552, 110556, 110557, 110558, 110559, 110562, 110563, 110587, 110588, 110604, 110605, 110606, 110803, 110519, 110550, 110523, 110567, 110554, 277102, 277274, 277413, 277414, 277417, 277424, 277443, 277444, 277446, 277447, 277451, 277453, 277454, 277456, 277458, 277502, 277512, 277924, 277525, 277526, 277527, 277551, 277560, 277700, 277471, 277484, 277486, 277505 и 277472 по КВС на землището на гр. Перущица

**Възложител: А. Стойков**

**Характеристика на инвестиционното предложение:**

Инвестиционното предложение е ново и включва създаване на трайни насаждения – 148 дка сливи и 25,5 дка череши върху имоти с №№ 110414, 110416, 110524, 110525, 110527, 110529, 110531, 110547, 110548, 110549, 110551, 110552, 110556, 110557, 110558, 110559, 110562, 110563, 110587, 110588, 110604, 110605, 110606, 110803, 110519, 110550, 110523, 110567, 110554, 277102, 277274, 277413, 277414, 277417, 277424, 277443, 277444, 277446, 277447, 277451, 277453, 277454, 277456, 277458, 277502, 277512, 277924, 277525, 277526, 277527, 277551, 277560, 277700, 277471, 277484, 277486, 277505 и 277472, изграждане на система за капково напояване на 97 дка сливи върху имоти №№110414, 110416, 110524, 110525, 110527, 110529, 110531, 110547, 110548, 110549, 110551, 110552, 110556, 110557, 110558, 110559, 110562, 110563, 110587, 110588, 110604, 110605, 110606, 110803, 110519, 110550, 110523, 110567, 110554 по КВС на землището на гр. Перущица, общ. Перущица, обл. Пловдив, както и закупуване на специализирана земеделска техника за нуждите на стопанството.

Създаването на трайните насаждения, системата за капково напояване и закупуването на земеделска техника е с цел създаване на едно модернизирано, механизирано, рентабилно и конкурентноспособно земеделско стопанство.

С изграждане на системата за капково напояване се цели да се осигури равномерно напояване на насажденията, с нисък разход на вода, както и да се увеличи добива на плодове.

Строително - монтажните работи се свеждат до изкопни работи по засаждане на растенията, полагане на разпределителни и магистрални тръбопроводи на дълбочина 70 см., полагане на капкови маркучи разположени по повърхността на терена и обратното засипване на изкопите.

Отглеждането на растенията ще се осъществява по биологичен начин за сливите и по конвенционален начин за черешите, с прилагането на стандартни почвообработки и РЗ мероприятия. Схемата на засаждане ще е 5/3 метра за сливите (67 бр./дка) и 4/2,5 метра за черешите (100 бр./дка). Предвижда се добив от около 4000 кг от дка сливи и 1000-1500 кг от дка череши при встъпване на насажденията в период на пълно плододаване.

Предвижда се необходимите водни маси за системата за капково напояване да се осигурят от водоизточник НК „М1“, собственост на „Напоителни системи“ ЕАД – клон Марица, на база сключен договор.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите, в който се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0001033 „Брестовица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● Предвидените изкопни дейности за полагане на тръбопроводи, както и полагане на съоръжения за изграждане на цялостната система за капково напояване ще бъдат ограничени върху разглежданите имоти, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

* + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
      * Не се очаква въздейсвие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.
      * За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* ИП не засяга СОЗ или други защитени зони и дейности.

**III. Способността за асимилация на екосистемата в естествената околна среда**:

* Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001033 „Брестовица”.
* Предвидените в ИП дейности ще се извършват само в посочените имоти и не се предполага използване на допълнителни площи. Поради това, както и поради отдалечеността на имотите от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на насажденията от сини сливи, е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване на терена.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще бъде намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална. Въздействието върху повърхностните водите ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* Реализацията на предложението не предполага трансгранично въздействие.
* С писмо изх. № 2042/09.03.2017г. РЗИ-Пловдиве определила, че предвид характера и местоположението на ИН, при спазване на нормативното законодателство не следва да възникне риск за човешкото здраве.

**V. Обществен интерес към предложението за строителство, дейности или технологии:**

* Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Кмета на Община Перущица, а засегнатото население чрез обява.

• Съгласно изискванията на чл.6, ал.9 и ал.10 от Наредбата за ОВОС, възложителят е предоставил информацията за преценяване на необходимостта от извършване на ОВОС на Община Перущица.

• Община Перущица писмено е информирала, че информацията по Приложение №2 към чл.6 от Наредбата за ОВОС е поставена на обществено достъпно място и след изтичане на нормативно определения срок няма постъпили възражения.

• Възложителят от своя страна е информирал засегнатото население, чрез обява на табло за изготвената информацията по приложение №2.

• Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 28.03.2017г.**

*Директор на РИОСВ - Пловдив*

Съгласували:............. Изготвили: ..............

Д. Димитров, Директор Дирекция „ПД Ж. Маринска, мл.експерт/21.03.2017г./

К.Казанджиев, юрисконсулт ………….. М. Михайлова, гл. експерт ………..